Държавен вестник, бр. 66, 2009 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  66
(2) За веществените доказателства се по­
пълва и картон, съдържащ данни за лицата, 
извършвали справка или проучвали веществе­
ните доказателства. 
Чл.  83. (1) Всяко отделение в съда води 
отделна докладна книга, в която се вписват 
делата, изпратени на доклад. 
(2) В докладната книга се вписват датите на 
изпращане и връщане на делото и причините 
за неговото изпращане. 
Чл. 84. (1) Постъпилите от служба „Регис­
тратура“ в служба „Съдебно деловодство“ дела 
се докладват незабавно на председателя на 
отделението или на съдебния помощник към 
отделението за извършване на предварителна 
проверка за формална допустимост и редовност 
на жалбата или на молбата за отмяна. 
(2) След разпореждане на председателя на 
отделението за образуване делата се разпределят 
на принципа на случайния подбор чрез елек­
тронно разпределение съобразно поредността 
на постъпването им. 
Чл.  85. След образуване на делото то се 
поставя в корици за цветово кодиране, като 
гражданските дела се поставят в зелена кори­
ца, частните граждански дела – в синя корица, 
гражданските дела, подлежащи на разглеждане 
пред петчленен състав на гражданска коле­
гия – в лилава корица; наказателните дела – в 
червена корица, частните наказателни дела – в 
оранжева корица; търговските дела  –  в бяла 
корица, частните производства по търговски 
дела – в светлосиня корица, а подлежащите на 
разглеждане пред петчленен състав на търгов­
ската колегия дела – в светлолилава корица. 
Чл. 86. В досието на делото последователно 
се подреждат: 
1. съпроводителното писмо с данни за вхо­
дящия номер и датата на постъпване в съда; 
2. квитанцията за внесена държавна такса; 
3. подадената касационна жалба, молби за 
отмяна на влезли в сила решения, исковите 
молби за отмяна на арбитражни решения;
4. постъпилите отговори срещу подадени 
касационни жалби или молби за отмяна.
Чл.  87. След образуване и насрочване на 
делото с разпореждане на председателя на от­
делението деловодителят нанася върху лицевата 
страна на корицата:
1. номера на делото; 
2. страните; 
3. датата на образуване. 
Чл. 88. (1) При постановяване на определе­
ния от тричленни съдебни състави, по които 
следва да бъде образувано производство пред 
петчленен състав или друг тричленен състав на 
съответната колегия, копие от определението, 
ведно с делото, се представя в служба „Регис­
тратура“ за вписване на входящ номер и дата 
на постъпване в петчленния състав.
(2) При постановяване на решение или 
определение за връщане на делото за ново 
разглеждане от тричленен състав делото се 
образува под нов номер след въвеждане на 
входящ номер и дата. 
Чл.  89. Изпратените от въззивните или 
първоинстанционните съдилища дела въз 
основа на искания за поправка на очевидна 
фактическа грешка, допълване или тълкуване 
и за произнасяне по молби за изменение на 
решение в частта за разноските не се образуват 
под нов номер. 
Чл.  90. По писмена молба на страните и 
техните процесуални представители и след 
разрешение на съдия деловодителят издава 
съдебни удостоверения, преписи и извлечения 
от приложените към делата книжа в деня на 
подаване на молбата или най-късно на след­
ващия ден. 
Чл. 91. (1) След образуването на делото в 
деловодната система се въвеждат: 
1. датата на образуване; 
2. номерът на образуваното във ВКС дело; 
3. колегията и отделението, в което се об­
разува; 
4. инстанцията, от която делото идва; 
5. номерът на делото, чийто акт се атакува; 
6. първоинстанционният съд, където делото 
е образувано; 
7. номерът на делото в първата инстанция; 
8. датата на насрочване; 
9. основанието за образуване; 
10. текстът от закона, предмет на спора; 
11. регистрираните имена на страните в 
процеса. 
(2) Съобщения за всички насрочени граждан­
ски и търговски дела, образувани по касационна 
жалба, подадена срещу решение на въззивен 
съд, се обнародват за датата на съдебното за­
седание в „Държавен вестник“ не по-късно от 
първо число на предходния насрочването на 
делото месец. 
(3) По производствата по отмяна на влезли 
в сила решения по граждански и търговски 
дела или при отлагане на такива дела, както 
и по наказателни дела, страните се призовават 
с призовки. 
Чл. 92. (1) Веществените доказателства, които 
се предават от служба „Регистратура“ в служба 
„Деловодство“, се регистрират от деловодителя 
в книгата за веществени доказателства. 
(2) Приемането на веществените доказа­
телства се удостоверява със стикер, трайно 
прикрепен към опаковката на вещественото 
доказателство. Върху стикера се вписват но­
мерът на делото и регистрацията в книгата за 
веществени доказателства и той се подписва 
от приемащия и предаващия служител. 
(3)Деловодителят описва веществените 
доказателства по начин, гарантиращ точна 
идентификация.